**Indstilling vedrørende opsætning af solcelleanlæg på vaskeribygning.**

**Baggrund**

I forbindelse med at gennemføre grønne tiltag og samtidig finde besparelser på driften har administrationen og afdelingsbestyrelsen (GAB) undersøgt muligheden for opsætning af solcelleanlæg på vores fælles bygninger.

Denne undersøgelse er foretaget i samarbejde med firmaet NRGreen og har vist at det med fordel kan betale sig at opsætte solcelleanlæg på vaskeribygningen med henblik på at leverer grøn strøm til vaskeriet.

Da solcelleanlæg kun leverer strøm i de lyse timer, har undersøgelsen med udgangspunkt i det aktuelle el-forbrug vist sig, at det ikke vil være fordelagtigt at opsætte solcelleanlæg på beboerhuset og materialegården.

**Investering, finansiering og garanti**

NRGReen har tilbudt at skaffe finansiering af solcelleanlægget inkl. myndighedsbehandling og komplette statiske beregning for bæreevnen af vaskeribygningen. Finansiering sker gennem Merkur Andelskasse, som har været frontløber for bæredygtig udvikling og social ansvarlighed indenfor bankdrift siden 1982.

Samtidig stiller NRGreen garanti for at solcelleanlægget leverer årligt strøm svarende til i alt 14.110 kWh, svarende til en årlig besparelse i el forbruget på i alt kr. 37.303 kr. ud fra en pris på 2,92 kr. pr. kWh inkl. moms/1,00 kr. pr. kWh inkl moms til nettet. Prisen pr. kWh er beregnet på baggrund af en fastpris aftale for 2022 indgået mellem Bo-Vest og Jysk Energi.

Den samlede investering i solcelleanlægget udgør i alt 263.147 kr.

**Lån og afvikling**

Der søges i første omgang om lån i egne midler og hvis dette bevilges, vil lånetpå i alt

263.147 kr. kunne afvikles over en periode på 6,36 år.

Hvis lånet i egen midler ikke bevilges, finansieres ved lånet i Merkur Andelskasse med rente på 3% p.a. Dette giver i stedet en afviklingsperiode på 7,05 år.

Efter afviklingsperioden af lånet vil besparelsen fremover årligt forbedre driftsresultatet med i alt kr. 37.303 kr.

Afskrivningsperioden på et solcelleanlæg udgør 25 år. Det har dog vist sig at afskrivningsperioden efter løbende udvikling af solceller i realiteten vil være nærmere de 30 år.

Ovennævnte finansiering og afvikling medfører at projektet kan gennemføres uden lejestigning.

Det skal bemærkes, at der samtidig med opsætning af solcelleanlægget pålægges nyt tagpap på bygningen, hvilket omkostning ikke vil påvirke driften, da denne udgift hertil afholdes over langtidsbudget.

**Indstilling.**

GAB indstiller hermed, at beboermødet og VA’s bestyrelse godkender ovennævnte indstilling vedrørende opsætning af solcelleanlæg på vaskeriet.